Joanna Tynnilä

Joanna Tynnilä (s. 1. syyskuuta 2001) on suomalainen jalkapalloilija, pelipaikaltaan puolustaja. Hän edusti Liigassa Tikkurilan Palloseuraa kausina 2018–2021. Tuona aikana hän pelasi 84 liigaottelua ja teki niissä seitsemän maalia. Kaudella 2020 TiPS saavutti SM-hopeaa ja pelasi myös Suomen Cupin loppuottelussa. Seuraavalla kaudella joukkue saavutti toistamiseen SM-hopeaa. Kaudella 2022 Tynnilä pelasi Helsingin Jalkapalloklubissa 21 liigaottelua ja saavutti SM-hopeaa.

Tynnilä on pelannut Suomen nuorisomaajoukkueissa. Hän pelasi alle 17-vuotiaiden maailmanmestaruuskilpailuissa 2018 ja aiemmin samana vuonna saman ikäluokan Euroopan-mestaruuskilpailuissa, joissa Suomi sijoittui kolmanneksi ja varmisti siten paikkansa MM-kilpailuihin.

Lähteet 

Suomalaiset jalkapalloilijat
Vuonna 2001 syntyneet
Elävät henkilöt